Tranby-tiltalte i SMS til mannen: «Kjøpte diesel»
I den utbrente bilen er det funnet spor av diesel under passasjersetet som Per Gunnar Asheim satt i 27. mars 2013. Politiet har hele veien koblet dette opp mot konens kjøp av diesel, kanne og fyrstikker dagen i forveien. Forsvarer Hilde Marie Ims forklarer for VG at SMS-en er viktig fordi den viser at tiltalte kjøpte diesel i den tro at det var riktig, og ikke for å brenne opp sin egen mann. – Samtidig er ikke SMS-en relevant fordi vi vet fra flere innslag i media at det ikke er uvanlig å fylle feil drivstoff. Hun står og fyller diesel på bilen og da er det ikke så rart at hun fyller det samme på kannen. Uansett er det ingen grunn til å kjøpe diesel til en brann, bensin kunne også vært brukt, sier Ims til VG.Hennes medforsvarer Anders Westeng tok ordet i retten etter at politiførstebetjent Henrik Kløften hadde gått gjennom det viktigste politiet har funnet av teledata på 22 telefonnummer med 8736 tekstmeldinger, samt 77.749 e-poster i Tranby-saken. – Det var et voldsomt tempo på gjennomgangen, har du dårlig tid, Kløften, startet Westeng med å spørre. Forsvaret mener dødsfallet like gjerne kan være et resultat av et selvdrap regissert som at konen sto bak. De er derfor opptatt av, i langt større grad enn aktoratet, å analysere og bruke lang tid på SMS-er og mobilsvar. Westeng peker blant annet på en SMS som avdøde sender til sin advokat når han er i Drammen to dager før han blir funnet død. Her videresender han en melding fra konen, og forsvaret mener han legger til tekst på denne meldingen fordi det bare er første del av SMS-en som er funnet sendt fra tiltaltes telefon.– Den siste delen er ikke funnet, nei, sier førstebetjent Kløften i retten. – Det er vel flere alternativer. Rett og slett at det er diktet opp (av avdøde – red.anm.), spør Westeng retorisk. I den delen som forsvaret mener kan være diktet opp, siterer Asheim sin kone på at han har stukket av, noe han skriver at han ikke har gjort. Kløftens gjennomgang av teledata viser flere interessante bevegelser og mobiltrafikk de siste tre dagene før Asheim blir funnet død. Avdødes mobiltelefon var i ro i 28 timer før den beveget på seg 26 minutter før klokke og mobiltelefon stopper å fungere - trolig på grunn av brannen:Tiltalte har forklart at mannen stikker av denne kvelden. * Klokken 22.31: Per Gunnar Asheim sender siste tekstmelding til en venn der han skriver at han er utkjørt, men «ferdig med første runde». Han har da vært i kontakt med advokat tidligere på kvelden. Herfra og frem til 26 minutter før bilen brenner er mobiltelefonen tilknyttet samme basestasjon. Rekonstruksjoner politiet har gjort kan tyde på at mobiltelefonen hans har ligget fullstendig i ro i denne perioden på 28 timer.* Klokken 02.45: Etter at kona sier hun har vært ute og lett etter ektemannen, satt hun seg ned og skrev i dagboken sin på PC-en: «Per Gunnar stakk av i går». * Klokken 01.25 Tiltalte skriver en SMS til sin mann: «Kom hjem nå er det nok av dette tullet, du må ikke finne på noe mere tull nå.» Samtidig viser data fra tiltaltes telefon at den er i stor bevegelse med forskjellige basestasjoner og 14 utgående samtaler denne natten. * Klokken 11.32. Tiltalte skriver en tekstmelding til Asheim der hun ber ham svare: «Ikke ødelegg denne påsken for barna». * Klokken 16.27: Tiltalte ber mannen svare på telefonen. Hun orienterer om at hun har kjøpt drivstoff til snøfreseren: «Kjøpte diesel til snøfreser. Vet ikke om det er bensin den går på» * Klokken 21.57 og gjennom hele natten hvor bilen brenner: Mobiltelefonen til tiltalte er på Tranby.* Klokken 01.25: Vekkeralarmen til tiltalte slås av, viser politiets undersøkelser av mobilen. Tiltalte har i retten forklart at hun ikke skrur den av selv og at det kan være Per Gunnar Asheim som har listet seg inn på natten og skrudd av konas mobilalarm. * Klokken 01.31: Tiltaltes PC blir åpnet fra dvale og brukeren er på Facebook og MSN. Dette mener forsvaret også kan være avdøde som gjør. * Klokken 02.48: Mobiltelefonen til Per Gunnar Asheim bytter basestasjon. Etter at den har vært i ro i 28 timer. Mobilen til Asheim ble funnet i den utbrente bilen. * Klokken 02.48-03.04: Mobiltelefonen til Asheim bytter basestasjon hyppig, og det tyder på at den er i bevegelse. Testbrannene med biler og mobiler politiet har brukt, har vist at det tar nesten fem minutter fra en bilbrann starter til mobilen går av nett. * Klokken 03.14: Klokken til Per Gunnar Asheim stopper å gå, noe krimteknikerne tror skyldes brannen i bilen på dette tidspunktet. * Klokken 03.15: Mobiltelefonen signaliserer til basestasjonen at den går av nett. Trolig på grunn av brannen. * Klokken 09.35: Kona har lagt igjen talemelding på mobilen til ektemannen med beskjeden: «Per Gunnar! Du har tatt bilen min! Hvor er du for pokker, du kan i det minste svare!» * Klokken 09.45: Turgåere ved en parkeringsplass i Tranby, ikke langt unna boligen til ekteparet Asheim, finner en ulmende og utbrent BMW. De ryker fortsatt fra bilen. De melder fra til politiet. * Klokken 10.05: Den første samtalen med tiltalte etter at politiet har oppdaget at bilen hennes brenner. Operasjonsleder: «Nå har du sagt at du ikke forstår tusen ganger, men du skjønner hva jeg sier.» Les hele samtalen her. * Klokken 10.15: Tiltalte til avdødes mobilsvarer: «Du kan i det miste ta telefonen, for pokker.» * Klokken 10.35: Tiltalte til avdødes mobilsvarer: «Du din jævla drittsekk, du måtte gjøre det.» PS! Politiet har ikke klart å hente ut data fra avdødes utbrente mobiltelefon.
«Kjøpte diesel til snøfreseren. Vet ikke om det er bensin den går på», skriver den tiltalte konen til sin mann ti timer før bilen brenner med Asheim i passasjersetet.